Yarima Abubakar Audu (an haife shi a ranar 24 ga watan Oktoban 1947 - ya mutu a ranar 22 ga watan Nuwamban shekara ta 2015), ya kasance tsohon ma'aikacin babban bankin Nijeriya kuma ɗan siyasa inda ya taɓa riƙe muƙamin gwamnan farar hula na farko a jihar Kogi. Yayi mulkin Jihar Kogi sau biyu (na farko a Jamhuriya ta 3 kuma na biyu, a Jamhuriya ta 4). Matsayin sa na farko ya fara ne daga watan Janairun shekara ta 1992 har zuwa watan Nuwamban shekara ta 1993 sannan na biyu daga 29 Mayu 1999 zuwa 29 Mayu 2003. Ya mutu ne sanadiyyar cutar olsa jim kadan bayan sanar da sakamakon zabe na ranar 22 ga Nuwamba, 2015, yayin da yake neman a sake zabansa a matsayin gwamna a karkashin jam’iyya mai mulki ta Najeriya, All Progressives Congress (APC). An haifi Audu ne a ranar 27 ga watan Oktoban shekara ta 1947, ga dangin mai martaba, Marigayi Pa Audu Oyidi, Orego Atta na Igala Land kuma babban mai mulkin Ogbonicha-Alloma a Karamar Hukumar Ofu ta jihar Kogi.